Chocolat, Menta, Mastik
Chocolat, Menta, Mastik (hebr. ‏שוקולד מנטה מסטיק‏‎, liet. Šokoladas, mėta, guma) buvo Izraelio merginų muzikos grupė, gyvavusi XX a. 8-ąjį dešimtmetį. Ją sudarė Yardena Arazi, Ruthie Holzman, Tami Azaria (1972–1973 m.) ir Lea Lupatin. Grupė atstovavo Izraeliui Hagoje vykusioje 1976 m. Eurovizijoje su daina „Emor Shalom“. Konkurse su 77 taškais užėmė šeštą vietą. Iširus grupei, Yardena Arazi vėliau dirbo televizijos vedėja. Kitos narės – Ruthie Holzman ir Lea Lupatin dainavo grupėje Milk & Honey, tačiau vėliau pradėjo savo solines karjeras.